Sven-Bertil Taube

Sven-Bertil Gunnar Evert Taube ['toːb] (24. marraskuuta 1934 Tukholma – 11. marraskuuta 2022SVT: Artisten och skådespelaren Sven-Bertil Taube död) oli ruotsalainen laulaja ja näyttelijä, Evert Tauben poika.

Taube julkaisi esikoisalbuminsa vuonna 1954. Albumi sisälsi tulkintoja hänen isänsä laulelmista. Hän myös nauhoitti Carl Michael Bellmanin ja runoilija Nils Ferlinin lauluja. Vuonna 2009 Tauben albumi Sjunger Mikis Theodorakis (1974) pääsi mukaan kirjaan Tusen svenska klassiker, johon koottiin tuhat Ruotsissa julkaistujen kirjojen, elokuvien, äänilevyjen ja TV-ohjelmien klassikkoa.Gradvall, Jan ym. (2009): Tusen svenska klassiker: Böcker, filmer, skivor, tv-program från 1956 till i dag. Tukholma: Norstedt. .

Laulajanuransa lisäksi Taube oli näyttelijä. Melko menestyksekkään uran myötä hän päätyi Lontooseen, jossa hän esiintyi teattereissa ja musikaaleissa. Lisäksi hän pääsi Kahden kerroksen väkeä -televisiosarjaan. 1970-luvulla Taube yritti löytää töitä näyttelijänä Hollywoodista, ja hän saikin joitain pieniä osia. Tunnetuimpia rooleista olivat vuoden 1970 Alistair MacLeanin jännitysromaaniin perustuva Kahlenukke, jossa Taube esitti pääosaa, vuoden 1976 sivuosarooli toista maailmansotaa käsitelleessä draamassa Kotka on laskeutunut ja Henrik Vangerin rooli ruotsalaiselokuvassa Miehet jotka vihaavat naisia (2009). Suomalaisessa elokuvassa Taube on nähty kerran: Jörn Donnerin vuoden 1969 elokuvassa Sixtynine 69, jossa Taube näyttelee jääkiekkotuomari Jukka Virtaa (jälkiäänityksessä Tapani Perttu).

1980- ja 1990-luvulla Taube näytteli useissa ruotsalaisissa elokuvissa ja televisiosarjoissa. Samalla hän jatkoi laulajanuraansa.

 Yksityiselämä 
Taube oli naimisissa neljä kertaa. Näistä avioliitoista hän sai neljä lasta, jotka syntyivät vuosina 1960, 1965, 1979 ja 1994.

Lähteet

 Aiheesta muualla 

Luokka:Ruotsalaiset laulajat
Luokka:Ruotsalaiset näyttelijät
Luokka:Ruotsalaiset aateliset
Luokka:Vuonna 1934 syntyneet
Luokka:Vuonna 2022 kuolleet